Bruno Urlić

**Bruno Urlić** (rođen 11. novembra 1975.) je bosanskohercegovački i hrvatski muzičar, aranžer i muzički producent. Trenutno radi sa bendovima Mavi Kan, Zoran Predin, Ezerki & 7/8, Damirov Django Group, a bio je član pratećeg benda Massima Savića do njegove smrti i član bosanskohercegovačke rok grupe Zabranjeno pušenje do 2004.

## Biografija 
Urlić je rođen i odrastao u Sarajevu, od roditelja koji su bili muzičari. U rodnom gradu završava nižu i srednju muzički školu, a 1991. godine se pridružio pop-rok grupi *Kosa*, gdje je svirao klavijature. Dvije godine kasnije, upisao je Muzičku akademiju u Sarajevu, ali se ubrzo prekinio studiranje zbog rata u Bosni i Hercegovini.

Urlić se 1997. godine pridružio bosanskohercegovačkoj rock grupi Zabranjeno pušenje. Svirao je na dva studijska albuma, *Agent tajne sile* (1999) i *Bog vozi Mercedes* (2001), kao i na dva albuma uživo, *Hapsi sve!* (1998) i *Live in St. Louis* (2004), s bendom je odsvirao preko 500 koncerata.

Nakon što je 2004. godine napustio Zabranjeno pušenje, sa pjevačicom Sakin Modronja osniva sastav Mavi Kan s kojim je objavio dva albuma "OrnaMental" i "Kao Sarajevo".

Od 2000. radi sa hrvatsko-makedonskim etno sastavom Ezerki & 7/8. s kojima je u ulozi aranžera, producenta i umjetničkog voditelja objavio 4 studijska albuma("Livingroom", "Baknež", "Mustra", Amfiteatar"), live CD/DVD "Spektakl", te kompilaciju "Ludi za Makedonijom" koju prati i dokumentarni film istog imena.

Od 2005. pa sve do 2020. godine radio je sa gitarističkim virtuozom Damirom Kukuruzovićem uz kojeg je sarađivao s izvođačima tog žanra kao što su: Stochelo Rosenberg, Angelo Debarre, Raphaël Faÿs, Ludovic Beier, Wawau Adler, Paulus Schafer, Robin Nolan. Snimili su 4 studijska albuma: "Green hill gypsy swing", "Manouche", My Django family" i CD/LP "Smile"

U ljeto 2013. godine se pridružio pratećem bendu Massima Savića s kim je ostao sve do 2022. godine. Snimio je veliki broj kompozicija, ali se ističe rad na albumu "Isti osjećaj" sa Zagrebačkim solistima, te snimka posljednjeg Massimovog koncerta iz zagrebačke Arene (5. 11. 2022.)

Od 2013 aktivno sarađuje i sa slovenskim kantautorom Zoranom Predinom s kojim radi studijski i uživo. Najvažniji albumi su CD/LP "Zoran pjeva Arsena" u kojim je Urlić bio zadužen za aranžmane i produkciju, te "Počasni krug" koji je ostvaren u saradnji sa Zagrebačkom filharmonijom, gdje je Urlić uz Ivana Popeskića napisao orkestralne aranžmane.

Kao studijski muzičar sarađivao je sa mnogim muzičarima iz bivše Jugoslavije, kao što su: Rade Šerbedžija, Zoran Predin, Severina, Hladno Pivo, Gibonni, Darko Rundek, Kemal Monteno, Hari Mata Hari, Crvena jabuka, Toše Proeski, Sergej Ćetković, Kaliopi, Hanka Paldum, Damir Urban, Neno Belan.

Dobitnik je nagrade Status 2021 i 2023 koju HGU dodjeljuje za najboljeg instrumentalistu te godine u kategoriji ostali instrumenti.

## Diskografija 
**Zabranjeno pušenje**
* *Hapsi sve!* (1998)
* *Agent tajne sile* (1999)
* *Bog vozi Mercedes* (2001)
* *Live in St. Louis* (2004)
* ;Ezerki & 7/8
* *Livingroom (2005)*
* *Baknež (2006)*
* *Spektakl CD/DVD (2008)*
* *Mustra (2010)*
* *Amfiteatar (2014)*
* *Ludi za Makedonijom The best of (2017)*
;Mavi Kan
* *OrnaMental (2007)*
* *Kao Sarajevo
;Damir Kukuruzović Django Group*'
**Green hill gypsy swing (2009)*
**Manouche (2011)*
**My Django family (2015)* 
**Smile CD/LP (2021/2022)*
;Zoran Predin  & Damir Kukuruzović Django Group
**Zoran pjeva Arsena CD/LP (2019)*
;Zoran Predin i Zagrebačka filharmonija'*
**Počasni krug (2023)*
;Massimo Savić
**Jedan dan ljubavi (2015)*
**Isti osjećaj (2017)*
**Sada (2018)*
**Zaustavi vrijeme (2023)''

## Reference 
## Vanjski linkovi
* Bruno Urlić na Discogsu

Kategorija:Rođeni 1975.
Kategorija:Biografije, Sarajevo
Kategorija:Bosanskohercegovački muzičari
Kategorija:Bosanskohercegovački violinisti
Kategorija:Bosanskohercegovački klavijaturisti
Kategorija:Članovi Zabranjenog pušenja
Kategorija:Hrvatski muzičari
Kategorija:Živi ljudi